**ТЕХНИЧЕСКИ СПЕЦИФИКАЦИИ**

ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:

Строително-монтажни работи на обект „СМР по основен ремонт на фасдина сградата на Окръжен съд Шумен“

Техническата спецификация е неделима част от документацията за участие в процедурата и посочените в нея изисквания и условия са задължителни за участниците.

Възложител на проекта е Министерството на правосъдието. С изменението на чл.130а от Конституцията на Република България (ДВ бр. 100/18.12.2015г.) и чл.387 от Закона за съдебната власт (ДВ бр.28/2016г.) към днешна дата управлението на имотите на органите на съдебната власт, какъвто е настоящия имот, се осъществява от Пленума на Висшия съдебен съвет.

**Въведение:**

Сградата, предназначена за Окръжен съд се намира по ул. „Съединение“ № 1.

Построена през 1931 г. и е деклариран архитектурно-строителен паметник на културата. Акт за публична държавна собственост 2236/25.09.2009 г.

Сградата е масивна, четириетажна със стоманобетонова конструкция. Застроена площ: 940 м².

**Предмет:** Предмет на настоящата обществена поръчка: Строително-монтажни работи на обект „СМР по основен ремонт на фасади на сградата на Окръжен съд Шумен“.

Предметът включва извършване на строително-монтажни работи (СМР) и предаване на обекта с Констативен акт за установяване годността за приемане на строежа, подписан без забележки, както и наложилите се СМР до изтичане на гаранционните срокове в обекта, съгласно количествата и видовете СМР и всички дейности и изисквания, отразени в техническата спецификация.

Конкретните видове СМР са посочени в количествената сметка, приложена към настоящата документация.

Всеки участник може да получи информация относно съществуващото състояние на обекта на интервенция след извършване на оглед

Възложителят разполага с техническа документация за сградата.

Обектът е IV категория съгласно чл.137, ал. 1, т. 4, буква “ж” от ЗУТ – недвижими културни ценности с категория "местно значение".

**Място за изпълнение на обществената поръчка**

Окръжен съд, гр. Шумен, ул. „Съединение“ № 1.

**Срок за изпълнение на СМР:**

Срокът за изпълнение на СМР е съгласно офертата на Изпълнителя.

Същият започва да тече от датата на подписване на първия по ред протокол за откриване на строителна площадка и за определяне на строителна линия и ниво, съгласно Наредба №3 от 31.07.2003 г. за съставяне на актове и протоколи по време на строителството.

За крайна дата на изпълнение на този срок се счита датата на подписване на последния по ред констативен акт за установяване годността за приемане на строежа (приложение №15), съгласно Наредба № 3 от 31.07.2003 г. за съставяне на актове и протоколи по време на строителството без забележки или когато са идентифицирани такива до подписването на протокол, въз основа на който Възложителят приема отстранените забележки.

Максималният срок за изпълнение на предмета на поръчката, според възложителя, е до **80 календарни дни** календарни дни, а най-краткият реален срок за изпълнение на предмета на поръчката, според възложителя, е до **40 календарни дни.**

**Цена за изпълнение на възложената обществена поръчка:**

Общата цена за изпълнение на СМР е съгласно офертата на Изпълнителя. Посочените цени се формират на база на количествата СМР за изпълнение на договора и единичните цени (включващи разходи за труд, механизация, материали, допълнителни разходи, печалба, разходи за временно строителство и всички други разходи, необходими за изпълнение) на отделните видове работи, посочени в КСС, към представеното ценово предложение в офертата на Изпълнителя, неразделна част към договора.

Единичните цени за изпълнение на строително-монтажните работи, посочени в количествено-стойностната сметка на Изпълнителя не подлежат на промяна и са формирани при следните технико-икономически показатели, с посочено цифрово изражение в ценовата оферта на Изпълнителя:

- средна часова ставка;

- доставно - складови разходи;

- допълнителни разходи върху труда;

- допълнителни разходи върху механизацията;

- печалба.

Промяна във видовете и количествата СМР, включително влаганите материали, се извършва само след предварително писмено съгласие от страна на Възложителя при наличие на условията, посочени в ЗОП, до размера на стойността, посочена в договора.

**Начин на плащане:**

В съответствие с подписания договор. Плащанията към Изпълнителя се извършват по банков път съгласно условията на подписания между двете страни договор.

**Налична строителна и др. документация за изпълнение на СМР, неразделна част от настоящата спецификация и описание на ремонтните дейности:**

* Количествени сметки
* Чертежи и детайли на фасадите на сградата

1. Дейности по ремонта на сградата

Задачата на Изпълнителя е да извърши ремонт по фасадите на Окръжен съд - Шумен, като я запази във вид, максимално близък до автентичния, като цветово се подберат тонове /съгласувани с възложителя и по оригинални цветови решения на сградата паметник на културата/.

Видове необходими дейности по фасадите и тяхната последователност:

* Демонтаж на елементи по фасадата и покрива
* Очукване на външна компрометирана мазика
* Монтиране на подменени елементи по фасада и покрив
* Външна мазилка
* Мазилка по корнизи и пиластри
* Шпакловка и грунд преди боядисване
* Боядисване по фасади със силикатна боя в два цвята /бял и в цвета на фасадата/
* Други дейности по довършителни работи

2. Нормативна база

- Наредба № 4 за правилата и нормите за безопасност и охрана при проектиране, строителство, реконструкция, модернизация и експлоатация на обектите на съдебната власт

- Наредба № 7 за енергийна ефективност на сградите

- Наредба № 5 от 28.12.2006 г. за техническите паспорти на строежите

- Закон за паметниците на културата и музеите

**Начало на строителство:**

За начало на строителството се счита датата на подписване на първия по ред протокол за откриване на строителна площадка и за определяне на строителна линия и ниво, съгласно Наредба № 3 от 31.07.2003 г. за съставяне на актове и протоколи по време на строителството.

**Забележка: При евентуално посочване на определен сертификат, стандарт, марка, модел, изискване или друго подобно в настоящата спецификация, в количествената сметка, част от нея, както и навсякъде другаде от документацията за настоящата процедура, следва да се има предвид, че е допустимо да се предложи еквивалент.**